[bookmark: _Toc0]Ամփոփաթերթ
 «ՇԱՀՈՒՄՈՎ ԽԱՂԻ, ԻՆՏԵՐՆԵՏ ՇԱՀՈՒՄՈՎ ԽԱՂԻ ԵՎ ԲՈՒՔՄԵՅՔԵՐԱՅԻՆ ԳՈՐԾՈՒՆԵՈՒԹՅԱՆ ԿԱԶՄԱԿԵՐՊԻՉՆԵՐԻ ԿՈՂՄԻՑ ՎԵՐԱՀՍԿՈՂ ՄԱՐՄԻՆ ԻՐԵՆՑ ԳՈՐԾՈՒՆԵՈՒԹՅԱՆ ՎԵՐԱԲԵՐՅԱԼ ԱՄՍԱԿԱՆ ՀԱՇՎԵՏՎՈՒԹՅՈՒՆՆԵՐ ՆԵՐԿԱՅԱՑՆԵԼՈՒ ԿԱՐԳԸ, ԺԱՄԿԵՏՆԵՐԸ, ԲՈՎԱՆԴԱԿՈՒԹՅՈՒՆԸ ԵՎ ՁԵՎԸ ՀԱՍՏԱՏԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՆԵՐԿԱՅԱՑՎԱԾ ԱՌԱՋԱՐԿՆԵՐԻ


	1. ՀՀ արդարդատության նախարարություն

	29.06.2026թ.

	
	/27.1/33983-2026

	1. Նախագծի 1-ին և 5-րդ հավելվածների 3-րդ կետերից առաջարկում ենք հանել «բացառապես» բառը՝ նկատի ունենալով, որ նույն կետերով սահմանված է բացառություն։

	Ընդունվել է։
Նախագծում կատարվել է համապատասխան փոփոխություն։


	2. Նախագծի 1-ին հավելվածի  4-րդ կետում անհրաժեշտ է հստակեցնել, որ թղթային եղանակով հաշվետվություն ներկայացնելը վերաբերում է բացառապես էլեկտրոնային համակարգի խափանման դեպքին՝ տարընկալումներից խուսափելու նպատակով։ 2.Միաժամանակ անհրաժեշտ է վերանայել «հարկային մարմին» ձևակերպումը՝ նկատի ունենալով, որ Նախագծի մի շարք այլ կետերով կիրառվում է «վերահսկող մարմին» ձևակերպումը։
Նշված դիտարկումը վերաբերում է նաև Նախագծի մյուս հավելվածներին։

	Ընդունվել է։
Նախագծում կատարվել է համապատասխան փոփոխություն։


	3. Նախագծի 1-ին հավելվածի 5-րդ կետի «բ․» ենթակետի համաձայն՝ Կազմակերպիչը ոչ ուշ, քան ծանուցագիրը հանձնված համարվելու օրվան հաջորդող հինգ աշխատանքային օրվա ընթացքում ծանուցված անհամապատասխանությունների հետ չհամաձայնելու դեպքում էլեկտրոնային համակարգի միջոցով վերահսկող մարմնին է ներկայացնում իր առարկությունները, որը վերահսկող մարմինը անհրաժեշտության դեպքում կարող է օգտագործել հետագա հսկողական աշխատանքների իրականացման ընթացքում։
Այսինքն, մի կողմից նախատեսվում է առարկություններ ներկայացնելու ընթացակարգ, բայց մյուս կողմից դրա օգտագործումը թողնվում է վերահսկող մարմնի հայեցողությանը, ուստի անհասկանալի է նշված կարգավորման նախատեսման նպատակահարմարությունը և թե ինչ ընթացակարգ է հաջորդելու նշված պարագայում։
 Միաժամանակ, նույն կետի համարակալումներն անհրաժեշտ է համապատասխանեցնել «Նորմատիվ իրավական ակտերի մասին» օրենքի  14-րդ հոդվածի 5-րդ մասի պահանջներին։

	Ընդունվել է։
Նախագծում կատարվել է համապատասխան փոփոխություն։

	4. Նախագծի հավելված 4-ի և հավելված 5-ի 7.5 սյունակի «ՀՀ գումար» բառերն անհրաժեշտ է փոխարինել «ՀՀ դրամ» բառերով հիմք ընդունելով՝ նշենք, որ Նախագիծն ունի հստակեցման կարիք:

	
Ընդունվել է։
Նախագծում կատարվել է համապատասխան փոփոխություն։


	2. Էկոնոմիկայի նախարարություն

	18.06.2026թ.

	
	01/15481-2026

	Առաջարկություններ և դիտողություններ չկան։
	Ընդունվել է։

	3. ՀՀ վարչապետի աշխատակազմ
	15.07.2026թ.
01/16.2/23859-2026

	Նախագծի վերնագիրը բովանդակային առումով չծանրաբեռնելու նպատակով առաջարկում ենք Նախագծի վերնագրում չարտացոլել գործող որոշումներն ուժը կորցրած ճանաչելու մասին դրույթը՝ հաշվի առնելով այն հանգամանքը, որ այդպիսի դրույթ առկա է Նախագծի 3-րդ կետում: Հաշվի առնելով նաև այն հանգամանքը, որ «Նորմատիվ իրավական ակտերի մասին» օրենքի 12-րդ հոդվածով համանման պահանջ նախատեսված չէ:

	Ընդունվել է։
Նախագծում կատարվել է համապատասխան փոփոխություն։




